जांच के क्रम में सुरेश राम की पत्नी सरिता देवी ने बताया कि हमलोगों को पीएम आवास का लाभ दिया गया है. जिसकी राशि खाते में आई थी. इसके बाद हमलोगों ने डोर लेबल तक पीएम आवास का निर्माण भी किया. लेकिन इसी दौरान हमारे खाते से सारे पैसे निकल गए, जिससे हमारा आवास अधूरा रह गया. पैसे की निकासी कैसे हुई, यह मुखिया ही जानेंगे. जांच प्रभारी मनीष पांडेय ने स्पष्ट रूप से कहा है कि लाभुक सुरेश राम के अधूरे आवास की जगह फर्जी पूर्ण आवास को दिखाकर खाते से कुल 1 लाख 23 हजार 500 रुपए निकाले गए हैं, जिसमें मुखिया संजय सिंह, पंचायत सेवक संतोष कुजूर व स्वयंसेवक रघुनंदन राम स्पष्ट तौर पर दोषी हैं.